[bookmark: _GoBack]חוק עזר למועצה המקומית אלפי מנשה (פיקוח כלבים), התשמ"ו-1986[endnoteRef:1] [1:  בחוק עזר זה לא פורסמו כותרות לסעיפי החוק השונים] 

תיקון:	 חוק עזר לאלפי מנשה (תקון חוקי עזר), התשנ"ב-1992, נתקבל: 28.4.1992

בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), תשמ"א-1981, מתקינה המועצה המקומית אלפי מנשה חוק עזר זה:

1. 	בחוק עזר זה - 
"בעל כלב" - אדם שכלב נמצא בפיקוחו.
"המועצה" - המועצה המקומית אלפי מנשה
"לוחיות מספר" - לוחיות מספר ממתכת שניתנה[endnoteRef:2] לבעל הכלב מאת ראש המועצה. [2:  כך נכתב במקור.] 

"מלונות המועצה" - מלונה, כלוב, וכל מקום או מיתקן שקבע המנהל להחזקת כלבים בידי המועצה, לרבות מלונות הנמצאות בתחום שיפוט רשות מקומית אחרת.
"מפקח" - מי שראש המועצה מינה אותו להיות מפקח לענין חוק עזר זה.
"ראש המועצה" - לרבות מי שראש המועצה העביר אליו בכתב את סמכויותיו לפי חוק עזר זה, כולן או מקצתן.
"המנהל" - מי שהמועצה מינתה אותו להיות רופא ויטרינרי[endnoteRef:3] של המועצה. [3:  כך נכתב במקור.] 

"רשיון" -רשיון להחזקת כלב בתחום המועצה.

2. 	א.	לא יחזיק אדם כלב בתחום המועצה אלא אם ניתן עליו רשיון מאת המנהל ובהתאם לתנאי הרשיון, ועל צווארו קשורה לוחית מספר.
ב. 	אדם השוהה זמנית בתחום המועצה ומחזיק כלב ברשותו, וכן תושב המועצה המחזיק כלב לפיקוח זמני, לא יהא חייב ברשיון מאת המנהל ובלוחיות מספר, אם יש לו רשיון בר תוקף מאת רשות מוסמכת שמחוץ לתחום המועצה להחזקת אותו כלב ותקופת ההחזקה לא תעלה על 30 יום.

3. 	א.	בקשה לקבלת רשיון תוגש לראש המועצה לפי טופס שיקבע המנהל.
ב. 	ראש המועצה רשאי ליתן רשיון, ולקבוע תנאי רשיון, ובנוסף על כל תנאי שייקבע רשאי הוא להורות בדבר בדיקת הכלב ע"י רופא וטרינרי ומתן טיפול לכלב בתנאים ובמועדים שיקבע.
ג.	ראש המועצה רשאי ליתן רשיון או לבטל רשיון שניתן, מכל טעם סביר הנראה לו, ובין היתר מהטעמים הבאים:
1.	הכלב הוא בעל מזג פראי;
2.	הכלב מהווה סכנה לבטחון הציבור;
3.	הכלב מקים רעש שהוא מפגע לשכנים;
4.	בעל הכלב הורשע יותר מפעם אחת על עבודה[endnoteRef:4] לפי חוק עזר זה; או על החזקת כלב בתנאים המסכנים את בריאות הציבור; [4:  כך נכתב במקור.] 

5.	אופן החזקת הכלב גורם או עלול לגרום למפגע תברואה;
6.		הכלב נשך אדם ולא הוסגר למלונות המועצה תוך 24 שעות מעת הנשיכה;
7.	הכלב נשך אדם יותר מפעמים בתקופה של שנתיים;
8.	הכלב לא קיבל זריקות נגד כלבת.
ד.	אישר המנהל מתן רשיון, יתן למבקש, לאחר תשלום האגרה שנקבעה בסעיף 4, רשיון ולוחית מספר.
ה.	תקפו של רשיון יהא למשך שנה אחת מיום הוצאתו.
ו.	בעל כלב חייב להודיע למנהל על כל שינוי שחל בפרטים הכלולים ברשיון תוך 30 יום מיום השינוי.

4. 	א.	בעד רשיון תשולם לקופת המועצה אגרת רשיון בשיעור שנקבע בתוספת.
ב. 	עיוור פטור מתשלום אגרת רשיון בעד כלב המשמש לו מורה דרך.
ג.	המנהל רשאי לפטור מתשלום אגרת רשיון, כולה או מקצתה, בעד החזקת כלב המשמש לשמירה חיונית.

5. 	בעל כלב חייב להביאו לחיסון נגד כלבת במועד ובמקום שיקבע המנהל.

6. 	א.	בעל כלב שסירבו ליתן לו רשיון, או שהרשיון שניתן לו בוטל, ימסור את הכלב למלונות המועצה תוך 4 ימים מיום קבלת ההודעה על הסירוב או הביטול.
ב. 	כלב שאין רשיון להחזקתו או שאינו נושא על צווארו לוחית- מספר, יתפסהו שוטר, מפקח וימסרהו למלונות המועצה ואם אי אפשר לתפסו רשאי השוטר, או המפקח או פקיד המועצה להשמידו.
ג.	המנהל רשאי להורות על תפסית[endnoteRef:5] כלב שלא קויימו תנאי הרשיון לגביו ועל הסגרתו למלונות המועצה. [5:  כך נכתב במקור.] 

ד.	כלב שהוסגר למלונות המועצה רשאי המנהל לאפשר את שחרורו בתנאים שיקבע.

7. 	א.	הוסגר כלב למלונות המועצה ולא הוגשה בקשה להחזרתו תוך 10 ימים מעת הסגרתו, רשאי המנהל למסור את הכלב למי שיורה, או להורות על השמדתו.
ב. 	הוסגר כלב למלונות המועצה והמנהל סירב לבקשת בעלו להחזירו אליו, רשאי המנהל להורות על מסירתו או השמדתו בתוך 14 יום מיום מסירת ההודעה לבעל הכלב בדבר הסירוב האמור, אלא אם הודיעוהו בכתב, תוך המועד האמור על הגשת ערר לראש המועצה בדבר הסירוב להחזירו.

8. 	הרואה עצמו נפגע ע"י החלטת המנהל לפי סעיף 6(ג), 7(ב), רשאי לערער עליה בתוך 5 ימים, לפני ראש המועצה והחלטתו של ראש המועצה תהא סופית.

9. 	הוכרז אזור כנגוע בכלבת וכל עוד לא בוטלה ההכרזה האמורה -
	1.	בעל הכלב חייב לקשור את כלבו לביתו באופן שלא תהא לכלב גישה חופשית לרשות הרבים או למעבר עוברי אורח.
2. 	בעל הכלב חייב למנוע את הכלב מלצאת מחוץ לתחום ביתו, אלא אם הכלב מוחזק בידי אדם והוא קשור ולפיו זמם.
3.	המנהל רשאי להורות להשמיד מיד כל כלב שלא לפי ההוראות כאמור או שאין רשיון להחזקתו.

10. [endnoteRef:6] 	נשך כלב אדם, חייב הכלב[endnoteRef:7] תוך 24 שעות מעת היוודע לו הדבר - [6:  סעיף 10 סופרר כך במקור (ללא ס"ק (א) ).]  [7:  כך נכתב במקור.] 

1. 	להודיע על כך למנהל;
2.	להביאו לבידוד למלונות המועצה למשך 10 ימים.
ב.	כלב שבעל חיים נשך אותו וכן כלב שלגביו התעורר חשש שהוא נגוע במחלת הכלבת, חייב[endnoteRef:8] להודיע על כך למנהל תוך 24 שעות, ולמסרו לבידוד למלונות לפי דרישת המנהל. [8:  כך נכתב במקור.] 

ג.	בסעיף זה "נשך" - לרבות חשד לנשיכה, ולרבות גרימת שריטה אשר לדעת המנהל מחייבת מסירת הכלב לבידוד במלונות המועצה.

11. 	א.	כלב שהוחזק במלונות המועצה לא ישוחרר ולא יוחזר לבעלו אלא לאחר שתשולם לקופת המועצה אגרה בשיעור שנקבע בתוספת.
ב. 	לא שילם בעל כלב את התשלום הנדרש בעד החזקת הכלב במלונות המועצה, תוך 7 ימים מיום הדרישה, יראו את הכלב כמי שאין לו תובעים ויחולו לגביו ההוראות המפורטות בסעיף 7(ג).

12. 	א.	ראש המועצה, המנהל, המפקח, וכן כל אדם המסייע בידם רשאים בכל עת סבירה להכנס לכל מקום על מנת לברר אם קויימו הוראות חוק עזר זה ולעשות כל מעשה הדרוש לביצוע חוק עזר זה.
ב. 	לא יפריע אדם לראש המועצה, למנהל, למפקח, ולכל אדם המסייע בידם לבצע סמכויתיהם[endnoteRef:9] או תפקידיהם לפי חוק עזר זה. [9:  כך נכתב במקור.] 


(תיקון התשנ"ב)
13. 	א.	העובר על הוראה מהוראות חוק עזר זה, דינו קנס- 900 ₪ ואם היתה העבירה נמשכת, דינו - קנס נוסף 36 ₪ לכל יום שבו נמשכת העבורה[endnoteRef:10] לאחר שהורשע או לאחר שהמנהל היתרה בו בכתב. [10:  כך נכתב במקור.] 

ב. האמור בסעיף קטן (א) אינו בא לגרוע מסמכויות הענישה של שופט לפי כל דין.

14. 		בעל כלב רשאי לתבוע פיצויים בעד פעולה שעשה ראש המועצה, המנהל, מפקח או מי שפועל בשמם ומטעמם בהתאם להוראות חוק עזר זה.

15. 		המנהל רשאי, באישור המועצה, לאצול סמכויותיה לפי חוק עזר זה לאחר.

16. 		חוק עזר זה ייקרה[endnoteRef:11] "חוק עזר למועצה המקומית אלפי מנשה (פיקוח על כלבים), תשמ"ו-1986". [11:  כך נכתב במקור.] 



תוספת

	הוצאות אחזקה במכלאה

שלמה קטן
ראש המועצה המקומית
אלפי מנשה

נתאשר, 2.5.1986

שלמה עמר, הממונה 

